**Seznam in napotki za delo 2. c** 20. 4. – 24. 4. 2020

**Dragi učenci!**

**Začenja se že 6. teden učenja na daljavo. Potem se boste med počitnicami odpočili. En dan v tem tednu bo drugačen, pekli boste…**

**Prebrala sem veliko zanimivih opisov oseb. Le tako naprej.**

**Lepo vas pozdravljam!**

 **učiteljica Damjana Trobec**

* **Naloge opravljajte** po delih - **vsak dan nekaj.** Lahko tudi po urniku.
* Do naslednjega ponedeljka mi razpredelnico **pošljite** ali samo zapišite, da je otrok opravil naloge (oz. katerih ni) ter naloge, ki jih bom v napotkih označila z rdečo, na moj e-naslov **damjana.trobec@guest.arnes.si****.** Lahko mi pošljete tudi druge *utrinke* o šolskem delu in prostem času.

**SLOVENŠČINA**

|  |  |  |
| --- | --- | --- |
| **Tema** | **Zvezek, DZ** | **Opravljeno ✓** |
| Pisana črka P in ponovitev G, J *– 2 uri* | LB 110, 111; SLJ drevesni zv. |  |
| Branje | DZ, berilo, knjige, e-knjige, revije… |  |
| Predlogi (v, iz, na, s/z) | SLJ/62, 63 |  |
| Simon v lutkovni delavnici | SLJ/64, 65 |  |
| Lutke | SLJ/66, 67, 68 |  |

**SPOZNAVANJE OKOLJA**

|  |  |  |
| --- | --- | --- |
| **Tema** | **Zvezek, DZ** | **Opravljeno ✓** |
| Vetrnica | DZ SPO/95, MKPO 17 |  |
| Lastnosti snovi | DZ SPO/96 |  |

**MATEMATIKA**

|  |  |  |
| --- | --- | --- |
| **Tema** | **Zvezek, DZ** | **Opravljeno ✓** |
| Besedilne naloge - preverjanje | priloga: Besedilne naloge-preverjanje |  |
| Odštevam dvomestna števila do 100 | MAT/9, 10 MAT zvezek |  |
| Odštevam dvomestna števila do 100 | MAT/11 |  |

**GLASBENA UMETNOST**

|  |  |  |
| --- | --- | --- |
| **Tema** | **Zvezek, DZ** | **Opravljeno ✓** |
| Ritmično izrekajmo in zaigrajmo | GUM/29 |  |
| Pleši, pleši črni kos - ponovitev |  |  |

**LIKOVNA UMETNOST**

|  |  |  |
| --- | --- | --- |
| **Tema** | **Pripomočki** | **Opravljeno ✓** |
| Poslikava vetrnice |  |  |

**ŠPORT**

|  |  |  |
| --- | --- | --- |
| **Tema** | **Pripomočki** | **Opravljeno ✓** |
| Podaja žoge z nogo – *2 uri* |  |  |

**TEHNIŠKI DAN: PEKA KRUHA** *1 dan*

 *- prilogi: datoteka Kruh – recept in Križanka kruh (in rešitve).*

**SPOZNAVANJE OKOLJA**

**Naš mali projekt: Vetrnica** *povezava z LUM* SPO/95, MKPO/17

* **Pogovori** se s kom oz. razmisli, kje bi lahko našel odgovore na naslednja vprašanja:

Kje in kako izvemo, kakšno bo jutri vreme?

Kako imenujemo osebo, ki napoveduje vreme?

Katere naprave uporablja vremenoslovec za opazovanje vremena in ozračja?

* **DZ/95**
* Preberi besedilo in si oglej fotografiji.

Kaj meri vetromer?
Kaj kaže vetrokaz?

* **Izdelava vetrnice**

Preberi navodila za izdelavo vetrnice.

Pripravijo se za delo.

Po navodilih izdelaj vetrnico. Preden jo sestaviš, papirnati del poslikaj (glej navodila pri LUM).

* **Poigraj se z vetrnico.**

Se vetrnica vrti, če miruješ?

Hodi z vetrnico v roki in opazuj, kaj se z njo dogaja.
Je kakšna razlika, če vetrnico med hojo obračaš v različne smeri?

Potem z vetrnico v roki teci. Kdaj se dobro vrti? Kako je takrat obrnjena? Je vseeno, kako je obrnjena, da se vrti?

Kaj lahko narediš, da se vetrnica vrti, tudi če si ti na mestu?

**MKPO/17 – Mala knjižica poskusov (v mapi)**

Zdaj boš znal-a rešiti naloge v Mali knjižici poskusov in opazovanj.

**Lastnosti snovi**  SPO/96

Tokrat boš opazoval-a različne snovi in spoznavala njihove lastnosti.

* **Igra**:Kaj je v škatli/vreči?

V škatlo dajte vsaj 5 različnih predmetov. En naj seže z roko v škatlo/vrečo, en predmet otipa in ga opisuje tako, da ga ostali skušajo uganiti, npr. je trd, narejen je iz plastike …

* **Pogovor**

Odpremo škatlo in predmete zložimo ven, lahko pa izberemo tudi nove predmete (če smo prej že vse uganili in opisali), da bo bolj zanimivo.

Poimenujte predmete, ugotovite, iz katerega **materiala** so, kakšni so **na otip**, kakšne **oblike** so.

Razmislite, kateri predmeti **plavajo** na vodi in kateri v vodi **potonejo**. Kako bi lahko to ugotovili? Je pametno, da vse predmete, ki jih imate, date v vodo in preizkusite, če plavajo? Bi se kateri v vodi poškodovali, uničili?
Preizkušaj samo za tiste, ki jim namakanje v vodi ne škoduje. Vprašaj starše za nasvet.

* **DZ/96**
* Preberi navodilo.

Oglej si preglednico in **reši** naloge.

**Različni predmeti in snovi imajo lahko enake ali različne lastnosti.**

**SLOVENŠČINA**

**Pisana črka P in ponovitev G, J** SLJ drevesni zvezek; LB/110, 111

**Črko P** piši (kot v šoli) najprej:

- s prstom po zraku, mizi,

- z nogo po tleh,

- v zdrob, po tabli – če imaš.

* ***Poteznost*** *vam v LB nakazuje* ***pikica*** *(začetek)* ***in puščica*** *(smer).*
* <https://www.lilibi.si/solska-ulica/slovenscina/dezela-abc/pisane-crke>
* <https://nasaulica.si/datoteke/Prikaz_pisanja_crk/story_html5.html>

Nato piši na večji list z različnimi pisali (svinčnik, barvica, flomaster, flomaster).

Vadi tudi v navaden SLJ zvezek, če ga imaš doma, kot vadimo v šoli.

List shrani, če ti ostane prostor, za naslednje črke. ***Za vse črke veljajo zgornja navodila.***

* Drevesni zvezek: - 1 vrsto velike in 1 male črke P
* LB 110, 111: Reši.

Tisti, ki ste LB 110, 111 že prej rešili, napišite v SLJ dresni zvezek 7 besed (vsako eno vrsto) – izberite jih iz LB . Za ostale je to dodatna naloga \*.

**Branje**

Izberi si gradivo za branje: knjigo, e-knjigo revijo, berilo, delovni zvezek,…

Bereš lahko v več delih, več dni (za bralni list).

Beri tiho in glasno (vsaj del branja naj te nekdo posluša).

*Kdor še ni končal bralne značke, lahko branje nameni tudi temu.*

 **Predlogi (v, iz, na, s/z)** SLJ/62,63

**SLJ DZ/62: 1. Oglej si** slike **in preberi** povedi.

 **2. Ustno odgovori** na spodnja vprašanja s celimi povedmi.

**SLJ DZ/63: Reši: 1. naloga:** Nariši in pobarvaj.

 **2. naloga:** Odgovori v celi povedi.

**Razlaga:**

Da si boš lažje zapomnil-a, kdaj uporabiti **iz**, kdaj pa **z** ali **s**, si zapomni to.

Če je nekaj **v** škatli, potem to vzamemo **iz** škatle.

Če je nekaj **na** drevesu, pade **z** drevesa.

Če imam knjigo **na** polici, jo vzamem **s** police.

**Par sta torej  V in IZ. 😊**

|  |  |
| --- | --- |
| Knjiga je **v** škatli. | Knjigo bom vzela **iz** škatle. |
| Jopica je **v** omari. | Jopico bom vzela **iz** omare. |
| Tamara je **v** hiši. | Tamara bo prišla **iz** hiše. |

**Drugi par pa NA in S ali Z. 😊**

|  |  |
| --- | --- |
| Knjiga je **na** polici. | Knjigo bom vzela **s** police. |
| Muca je **na** drevesu. | Muca bo splezala **z** drevesa. |
| Napis je **na** vratih. | Napis bom snela **z** vrat. |

Kako veš, kdaj uporabiti **S ali Z**?

Izgovori predlog S ali Z vezano z naslednjo besedo (brez presledka). Takrat, ko to lažje izgovoriš, je pravilno: **z**mize – **z** mize **✓** **s**mize – **s** mize

**Simon v lutkovni delavnici**  SLJ/64, 65

**Spomni se lutkovnih predstav,** ki si si jih kdaj ogledal (v vrtcu, šoli, s starši,…).

* Naštej naslove.
* Kakšne so bile lutke? Iz česa so bile narejene?
* Katera predstava ti je bila zelo všeč? Zakaj?
* Katera predstava je bila zabavna?
* Imaš doma kakšno lutko? Si jo izdelal sam? Je kupljena? Ti jo je kdo podaril?

**SLJ DZ/64: Preberi** besedilo.

**SLJ DZ/65: Reši:** 3. naloga: Napiši vsaj 2 razloga, več povedi ali eno daljšo.

**Lutke**  SLJ/66, 67, 68

**SLJ DZ/66, 67, 68: 1. Preberi** vsa tribesedila.

**2. Reši naloge** na vsaj 1 strani (lahko na 2 ali vseh 3).

Stran 66: Nariši lutko, ki bi jo izdelal, če bi imel to nalogo pri LUM.

**MATEMATIKA**

**Besedilne naloge** *- preverjanje*  *priloga: datoteka Besedilne naloge –preverjanje POŠLJI*

1. UČNI LIST je v prilogi. Lahko ga natisnete in rešite ali v zvezek napišete le račune in odgovore.

 Preverjanje

1. R: \_\_\_\_\_\_\_\_\_\_\_\_\_

O: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

Otrok naj rešuje samostojno, pomagajte mu le pri pripravi na delo in pregledu rešitev.

Ne pozabi:

* Preberi ter obkroži številke in podčrtaj vprašanje. (Nepotreben podatek / številko prečrtaj.)
* Pri računu napiši znak koliko. \_\_
* Odgovor zapiši v celi povedi z malimi tiskanimi črkami (velika začetnica, pika).
* Dobro preglej.

2. REŠITVE so tudi v prilogi:

Pri računu lahko upoštevate tudi drugo rešitev / račun, če pripelje do pravega rezultata.

Odgovor je lahko drugače oblikovan, vendar iz besed, ki so v vprašanju.

* Sam ali skupaj z odraslim preglej rešitve.
* Na svojem učnem listu odkljukaj pravilne račune in odgovore.
* Nepravilno prečrtaj (ne radiraj) in popravi z zeleno barvico.
* Sedaj vidiš, kaj si že znal, če bo kaj treba še vaditi in kje biti bolj pozoren.

 Nato mi to pošljite.

**Odštevam dvomestna števila do 100** MAT/9, 10, MAT zvezek

* **MAT zvezek:** Nastavi, nato nariši in napiši.  *Posnetek razlage je tudi v prilogi.*

**⏐⏐⏐⏐⏐⏐⏐** ●●72 – 30 = \_\_

Nastavimo 7 stolpcev in 2 posamezni kocki, nato 3 stolpce odvzamemo - 3 stolpce prečrtamo.

Pogledamo, koliko imamo skupaj D (4) in koliko E (2). Zapišemo rezultat: 42

Na tak način naredi še dva primera:

54 – 20 = 81 – 50 =

Poglejmo primer, kako si lahko pomagaš s stotičnim kvadratom. 57 – 30 =

Na stotičnem kvadratu poiščeš število 57, potem s kazalcem potuješ v smeri puščice in sicer **navzgor,** ker odštevaš 3 desetice (3 mesta) in tako dobiš število 27.

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| 1 | 2 | 3 | 4 | 5 | 6 | 7 | 8 | 9 | 10 |
| 11 | 12 | 13 | 14 | 15 | 16 | 17 | 18 | 19 | 20 |
| 21 | 22 | 23 | 24 | 25 | 26 | 27 | 28 | 29 | 30 |
| 31 | 32 | 33 | 34 | 35 | 36 | 37 | 38 | 39 | 40 |
| 41 | 42 | 43 | 44 | 45 | 46 | 47 | 48 | 47 | 50 |
| 51 | 52 | 53 | 54 | 55 | 56 | 57 | 58 | 59 | 60 |
| 61 | 62 | 63 | 64 | 65 | 66 | 67 | 68 | 69 | 70 |
| 71 | 72 | 73 | 74 | 75 | 76 | 77 | 78 | 79 | 80 |
| 81 | 82 | 83 | 84 | 85 | 86 | 87 | 88 | 89 | 90 |
| 91 | 92 | 83 | 94 | 95 | 96 | 97 | 98 | 99 | 100 |

Poskusi še za računa: 46 – 23= 83 – 52=

* **MAT DZ/9, 10:** Reši.

**Odštevam dvomestna števila do 100** MAT/11 MAT zvezek

**MAT DZ/11:** Oglej in preberi si primer zgoraj: 27 + 32 = 59

Tudi sam si lahko pomagaš s kockami ali paličicami, tako kot prikazuje slika.

Poglejmo si račun:

**47 - 23 = 27 - 3 = 24**

 **20 3**

Število 23 razdelimo na D in E. Najprej odštejemo 47 - 20 = 27 *(smo se že učili)*

27 - 3 = 24 *(smo se že učili)*

Po tem zgledu reši 6. in 7. nalogo.

Reši tudi 8.nalogo. *Lahko si rišeš črtici za pomoč in razdeliš število na D in E.*

**LIKOVNA UMETNOST**

**Poslikava vetrnice (svetlo – temno)** *povezava s SPO*

LUM tega tedna bomo povezali s SPO in **poslikali vetrnico**.

Tokrat bomo ob tem razmišljali o SVETLEM in TEMNEM.

Na kaj pomisliš ob nasprotju **svetlo – temno**?

Na dan in noč. Na jutro in večer. Na sneg in zemljo. Na svetlobo in temo.

Razglej se po stanovanju, poglej svoja oblačila: Kaj je svetlo, kaj je temno?

Je lahko tudi posamezna barva svetla in temna?
Spomni se na svetlo in temno modro v tvoji peresnici.

Ob **poslikavanju vetrnice** skušaj uporabiti **nasprotje med temno in svetlo**. Lahko vetrnico poslikaš z vzorci, kjer se izmenjujeta svetla in temna barva, lahko del vetrnice poslikaš svetlo, del temno, lahko na svetli podlagi naslikaš temne vzorce…

**GLASBENA UMETNOST**

**Ritmično izrekajmo in zaigrajmo GUM/29**

* *Igra: Telefon*

Če vas je doma več, se lahko igrate telefon. Sedite en za drugega tako, da lahko tistemu pred sabo igrate na hrbet. Zadnji - glasbenik zaigra tistemu pred sabo na hrbet glasbeno telefonsko sporočilo – ritmični vzorec, ki potem potuje od enega do drugega.

\* ***Ritmizacija besed*** *iz pravljice Šivilja in škarjice – poskusi, če bo šlo.*

Preberite verze iz pravljice.

*Oj, Bogdanka, kar si prosila, to si dobila.*

*Škarjice hrustalke, po rumeni mizi bežite, jopico mi vrežite.*

*Oj, Bogdanka, kar si izgubila, boš nazaj dobila.*

*Škarjice hrustalke, zdaj se pa ustavite in v moj žep se spravite ...*

Nekatere besede iz verzov bomo prikazali z gibanjem in ritmizacijo.

Najprej besede izgovarjamo in opremimo z gibanjem:

|  |  |  |
| --- | --- | --- |
| izgovor | gibanje | inštrumenti |
| *Oj, Bog-dan-ka, oj Bog-dan-ka:*  | *Žugamo s kazalcem desne in leve roke.* | *palčke (plosk)* |
| *Be-ži-te, ure-ži-te:*  | *Poskoki, izmenjaje leva in desna noga.* | *činele (udarec z nogo ob tla)* |
| *Škar-ji-ce hru-stal-ke:*  | *Z rokami nakazujemo rezanje s škarjami.* | *guiro (trkanje po mizi)* |

* **GUM/29**

Oglej si ritmični zapis besedila. Pod besedilo nariši simbole za inštrumente, s katerimi smo izvajali posamezni del.

palčke (plosk): X

činele (udarec z nogo ob tla): **○**

guiro (trkanje)o: **≠**



*Če želiš, lahko prisluhneš pravljici ŠIVILJA IN ŠKARJICE iz katere so verzi v nadaljevanju.*

<https://www.youtube.com/watch?v=l_GLhXv0kIQ> (Bere Pavle Ravnohrib.)

**Ljudska pesem: Pleši, pleši črni kos** *ponovitev*

Ponovno **poslušaj in ponavljaj** pesem PLEŠI, PLEŠI ČRNI KOS.

Ob petju jo **spremljaj** z inštrumenti, ki jih imaš na voljo (lastni inštrumenti, improvizirani inštrumenti).

**ŠPORT**

Pred izvajanjem gibalnih dejavnosti se **ogrej** (od glave do peta – kot v šoli), da ne bo poškodb.

**Podaja žoge z nogo**

Če imaš doma kolebnico naredi vsaj 50 sonožnih preskokov. Če ti preskoki kolebnice še delajo težave, potem je sedaj čas, da se naučiš skakati s kolebnico in to dobro zvadiš.

V tem tednu večkrat ponovi SPINER vadbo.

Vadi tudi vodenje in podajo žoge z nogo (najbolje je, če si označiš start in cilj oziroma narediš poligon).

Vajo poskusi opraviti na vrtu ali pa domačem dvorišču, če je seveda to možno:

* žogo vodi z nogo do cilja (cilj je lahko bratec sestrica ali nek predmet) okoli cilja in potem nazaj (naredi več ponovitev,)
* žogo brcaj izmenično z levo in desno nogo do cilja, okoli cilja in nazaj
* žogo si lahko podajaš z nogo z bratcem ali sestrico,
* če je možno si na vrtu ali dvorišču postavi poligon in vodi žogo z nogo okoli ovir,
* z žogo z nogo zadevaj v cilj (drevo, zid), da se odbija (povprašaj starše, kje je primeren prostor, da ne boš naredil/a škode).



**KULTURNI DAN: PEKA KRUHA**



Doma boste s pomočjo odraslih spekli kruh.

*Če komu to ne ustreza, lahko speče kaj drugega (npr. pecivo, pico,…) ali kaj skuha.*

1. Oglej si **posnetek** PEKA KRUHA JE PREPROSTA. <https://youtu.be/ZBEyi63qXak>

2. **Uredi povedi** po vrstnem redu in dobiš recept (lahko uporabite svojega)

 *– priloga datoteka Kruh – recept (in rešitve) .*

3. Pripravite sebe in delovni prostor, kot ste videli na posnetku.

 Dobro si umijte roke.

4. Naredite testo in specite kruh.

5. Pospravite delovni prostor.

6. Med peko rešite **križanko** *– priloga datoteka Križanka kruh (in rešitve).*

 Oglej si **predstavitev** in ponovi o kruhu – *priloga Peka kruha je preprosta.*

7. Ko se kruh ohladi, ga doma postrezite in ga skupaj poskusite.

 Lahko dodate kakšen namaz ali prilogo.

DOBER TEK!

Pošljite kakšno sliko in napišite, kakšen je bil kruh.